એકવાર શંકરાચાર્યજી, એમના શિષ્યો સાથે વિહાર કરી રહ્યા હતા. વિવિધ વાતો અને ઉપદેશો સાથે સંત્સંગ કરતા તેઓ એમના શિષ્યોને શીખ આપતા હતા. વાતવાતમાં વિષય નીકળ્યો, આદિ શ્રી શંકરાચાર્યને એમના એક શિષ્યે પૂછ્યું, “માણસ એના વિચારોમાંથી મુક્તિ કઈ રીતે મેળવી શકે?” સાવ શૂન્યમનસ્ક થઈને ખાલીખમ થઈ જાય તો કોઈ મનુષ્ય કેવું અનુભવે? એ બબતે શંકરાચાર્ય શિષ્યોને સમજાવવા લાગ્યા અને જુદાંજુદાં દ્રષ્ટાંતો આપવા લાગ્યા. એવામાં ચાલતાં ચાલતાં તેઓ એક ગામની બજારમાંથી પસાર થતા હતા. ત્યાં તેમણે એક ગોવાળિયાને ગાયને ગળાંમાં ગાળિયો પહેરાવીને રસ્તા વચ્ચેથી દોરી લઈ જતો જોયો. આને જોઈને એમણે એમના શિષ્યોની મનના વિચારોને અંકુશમાં રાખીને મુક્તિ મેળવવાના પ્રશ્નનું સમાધાન કરવાનું વિચારી લીધું.